open-index/open-wikipedia-markdown huggingface dataset:
தொங்கா

**தொங்கா** (*Tonga*, தொங்கா மொழி: *Puleʻanga Fakatuʻi ʻo Tonga*), அதிகாரபூர்வமாக **தொங்கா இராச்சியம்** (*Kingdom of Tonga*) என்பது பொலினீசியாவில் அமைந்துள்ள ஓர் இறைமையுள்ள நாடாகும். இது 177 தீவுகளைக் கொண்ட ஒரு தீவுக்கூட்டம் ஆகும். மொத்தப் பரப்பளவு ஏறத்தாழ 750 சதுரகிலோமீட்டர்கள் கொண்ட 177 தீவுகளை உள்ளடக்கிய இத் தீவுக்கூட்டம் தெற்குப் பசிபிக் பெருங்கடலில் 700,000 சதுரகி.மீ. தூரம் பரவியுள்ளன. தொங்காவின் 103,000 மக்கள்தொகையும்52 தீவுகளில் வசிக்கின்றனர். 70 வீதமான தொங்கர்கள் தொங்காதாப்பு என்ற முக்கிய தீவில் வசிக்கின்றனர்.

தொங்கா வட-தெற்கு கோட்டில் கிட்டத்தட்ட 800 கி.மீ. தூரம் பரந்து காணப்படுகிறது. இது வடமேற்கே பிஜி, வலிசு புட்டூனா ஆகிய நாடுகளினாலும், வடகிழ்க்கே சமோவாவினாலும், கிழக்கே நியுவேயினாவும், வடமேற்கே கெர்மாடெக் தீவுகளினாலும் (நியூசிலாந்தின் பகுதி), மேற்கே நியூ கலிடோனியா (பிரான்சு), வனுவாட்டு ஆகியவற்றினாலும் சூழ்ந்துள்ளது.

1773 இல் ஜேம்ஸ் குக் இங்கு வருகை தந்த போது அவர் மிக மகிழ்ச்சியுடன் வரவேற்கப்பட்டதனால், இத்தீவு *நட்புத் தீவுகள்* என அழைக்கப்பட்டது. அவர் வந்திறங்கிய போது அங்கு *இனாசி* என்ற ஆண்டுத் திருவிழா நடைபெற்றுக் கொண்டிருந்தது. இவ்விழாவின் போது தீவுகளின் தலைவருக்கு முதல் பழங்கள் வழங்குவது வழக்கமாக இருந்தது.

தொங்கா தனது இறைமையை எந்த ஒரு வெளிநாட்டு சக்திக்கும் விட்டுக் கொடுக்காமல் இருந்து வருகிறது. 2010 ஆம் ஆண்டில், அரசியல் சட்ட சீர்திருத்தங்கள் கொண்டு வரப்பட்டமை முதலாவது சார்பாண்மை மக்களாட்சிக்கு வழிவகுத்தது. இதன்மூலம் முழுமையான அரசியல்சட்ட முடியாட்சி ஏற்படுத்தப்பட்டது.

## மேற்கோள்கள்

## வெளி இணைப்புகள்
* தொங்கன் அரசு நுழைவாயில் 
* சிஐஏ தரவுகள் 
* படிமங்கள்
thumb|left|300px|தொங்காவின் வரைபடம்


பகுப்பு:பொலினீசியா
பகுப்பு:ஓசியானிய நாடுகள்
பகுப்பு:தீவு நாடுகள்
பகுப்பு:தீவுக்கூட்டங்கள்
பகுப்பு:முன்னாள் பிரித்தானியக் குடியேற்றங்கள்
பகுப்பு:ஐக்கிய நாடுகள் சபையின் உறுப்பு நாடுகள்
பெர்வேஸ் முஷாரஃப்

**பெர்வேஸ் முஷாரஃப்** (*Pervez Musharraf*; 11 ஆகத்து 1943 – 5 பெப்ரவரி 2023) பாகிஸ்தானின் முன்னாள் இராணுவத் தளபதியும் அதிபரும் ஆவார். இவர் 1999 ஆம் ஆண்டில் பிரதமர் நவாஸ் செரிபின் ஆட்சியைக் கலைத்து இராணுவ சதிப்புரட்சி மூலம் நாட்டின் அதிபரானார். பதவியேற்றவுடன் இராணுவப் பதவியைக் கைவிடுவதாக அறிவித்த போதும் அதனைச் செய்ய மறுத்தார். இனிவரும் தேர்தலில் வெற்றி பெற்றால் இராணுவத் தளபதிப் பொறுப்பில் இருந்து விலகுவதாகக் குறிப்பிட்டுள்ளார். இவர் அமெரிக்கச் சார்புக் கொள்கையைக் கையாண்டு வருகின்றார்.

2007 மார்ச் மாதம் நாட்டின் உயர்நீதிமன்ற நீதிபதியைப் பதவி விலக்கியதில் இருந்து மக்கள் மத்தியில் இவரது செல்வாக்குக் குறையத் தொடங்கியது. மேலும் 2007 ஜூலை மாதம் இவரது கட்டளைப்படி இஸ்லாமாபாத்தின் செம்மசூதியை ஒரு வாரம் வரையில் முற்றுகையிட்டிருந்த பாகிஸ்தானிய இராணுவம் உள்நுழைந்து அதில் தங்கியிருந்த அல்-கைடா ஆதரவுத் தீவிரவாதிகளைக் கொன்றது.

2008இல் ஆகஸ்ட் 18ஆம் தேதி, இவர் பிரதமர் பதவியிலிருந்து விலகினார்.

## மேற்கோள்கள்

பகுப்பு:1943 பிறப்புகள்
பகுப்பு:2023 இறப்புகள்
பகுப்பு:பாகிஸ்தான் அரசியல்வாதிகள்
பகுப்பு:இராணுவத் தலைவர்கள்
ஜோர்ஜியா

**ஜோர்ஜியா** என்னும் பெயரில் உள்ள விக்கிப்பீடியா கட்டுரைகள்:

* ஜோர்ஜியா (நாடு) (საქართველო, *Sakartvelo*)
* ஜோர்ஜியா (மாநிலம்), ஐக்கிய அமெரிக்க மாநிலம்
* தெற்கு ஜோர்ஜியா மற்றும் தெற்கு சாண்ட்விச் தீவுகள், தெற்கு அட்லாண்டிக் பெருங்கடலில் அமைந்திருக்கும் ஐக்கிய இராச்சியத்தின் பகுதி
* ஜோர்ஜியா நீரிணை, வான்கூவர் தீவுக்கும் கனடாவின் பிரித்தானிய கொலம்பியாவுக்கும் இடையில் அமைந்திருக்கும் நீரிணை.
* ஜோர்ஜியா, வேர்மொண்ட், ஐக்கிய அமெரிக்காவின் நகரம்
* புதிய ஜோர்ஜியா, சொலமன் தீவுகளில் அமைந்திருக்கும் ஒரு தீவு

## வேறு
* ஜோர்ஜியா தொழில்நுட்பப் பல்கலைக்கழகம்
1556

**1556** (**[[ரோம எண்ணுருக்கள்|MDLVI]]**) பழைய ஜூலியன் நாட்காட்டியில் புதன்கிழமையில் ஆரம்பமான ஒரு நெட்டாண்டு ஆகும்.

## நிகழ்வுகள்

* ஜனவரி 16 - இரண்டாம் பிலிப்பு ஸ்பெயின் மன்னன் ஆனான். அவனது தம்பி பேர்டினண்ட் ரோம் பேரரசின் மன்னன் ஆனான்.
* ஜனவரி 23 - சீனாவில் ஷான்கி (Shaanxi) மாநிலத்தில் இடம்பெற்ற பெரும் நிலநடுக்கத்தில் 830,000 பேர் வரையில் கொல்லப்பட்டனர்.
* நவம்பர் 5 - முகலாயப் பேரரசுப் படைகள் இந்தியாவின் சூர் பேரரசின் தளபதி ஹேமு என்பவனின் படைகளை பானிபாட் என்ற இடத்தில் இடம்பெற்ற சமரில் தோற்கடித்தன. பேரரசன் அக்பர் இந்தியாவின் அரசனானான்.

### தேதி அறியப்படாதவை

## அறிவியல்

## பிறப்புகள்

## இறப்புகள்
* பெப்ரவரி 22 - ஹுமாயூன், முகலாய பேரரசன் (பி. 1508)

## 1556 நாட்காட்டி

## மேற்கோள்கள்

பகுப்பு:1556
தமிழர் மானிடவியல்

தமிழ்ச் சமூக களங்களில் இடம்பெறும் மானிடவியல் ஆய்வுகள் **தமிழர் மானிடவியல்** ஆகும்.  இத்துறையை முதலில் ஆராய்ந்தவர்கள் ஐரோப்பியர்களே ஆவர்.  இவ்வாய்வுகள் பெரும்பாலும் ஆங்கிலத்திலோ அல்லது பிற ஐரோப்பிய மொழிகளிலோ இருந்தன.  

பின்னர் தமிழர்களும் மானிடவியல் அணுகுமுறைகளையும், இத்துறையின் கோட்பாடுகளையும் தமிழ்ச் சூழல் கள ஆய்வுகளுக்கு பயன்படுத்தி வருகின்றார்கள்.  முதலில் தமிழியல், நாட்டரியல் துறைகளிலும் பின்னர் சாதி, சாதியம், சமூக அசைவியக்கம், அலைந்துசூழ்வியல் என பல கள முனைகளிலும் மானிடவியல் பயன்படுகின்றது.  

தமிழர் மானிடவியல் பற்றிய ஆய்வுகளுக்கும், தமிழில் மானிடவியல் பற்றிய தகவல்களுக்கும் பக்தவத்சல பாரதியின் பங்களிப்பு குறிப்பிடத்தக்கவை.  அவரின் *தமிழர் மானிடவியல்*, *மானிடவியல் கோட்பாடுகள்* , " இலங்கை இந்திய மானிடவியல்", "பண்பாட்டு மானுடவியல்" நூற்கள் இத்துறையில் தகுந்த விரிந்த புரிதலை தரவல்லவை.  

## மேற்கோள்கள்


## வெளி இணைப்புகள்
* பண்பாட்டு மானுடவியலும் தமிழகமும் - ஜெயமோகன்

பகுப்பு:தமிழர் மானிடவியல்
உளவியற் போர்

திட்டமிட்ட முறையில் பரப்புரை உத்திகளைக் கையாண்டு போர் இலக்குகளுக்கு உதவுவது அல்லது அடைவது **உளவழிப்போர்** ஆகும்.  உளவழிப்போர் போரில் நேரடியாக ஈடுபடுவோரை, பொதுமக்களை உளவியில் ரீதியாக அணுகிப் போரியல் இலக்குளை முன்னெடுப்பதை நோக்காக கொண்டது. உளவழிப்போரில் ஊடகங்களின் பங்கு முதன்மையானது.

## மேற்கோள்கள்

பகுப்பு:போர் வகைகள்
பகுப்பு:படைத்துறை உளவியல்
1844

[thumb|115px|right| [ஜூலை 3: பெரிய ஓக்]]
**1844**  (**[[ரோம எண்ணுருக்கள்|MDCCCXLIV]]**) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் சனிக்கிழமையில் ஆரம்பமானது.

## நிகழ்வுகள்
* பெப்ரவரி 27 - டொமினிக்கன் குடியரசு ஹையிட்டியிடம் இருந்து விடுதலை பெற்றது.
* பெப்ரவரி 28 - USS பிரின்ஸ்டன் என்ற படகில் பொருத்தப்பட்ட துப்பாக்கி வெடித்துச் சிதறியதில் அதில் பயணம் செய்த இரண்டு ஐக்கிய அமெரிக்க அமைச்சர்கள் உட்படப் பலர் கொல்லப்பட்டனர்.
* மே 24 - முதலாவது மின்னியல் தந்திச் செய்தி சாமுவேல் மோர்ஸ் என்பவரால் வாஷிங்டன் டிசியில் இருந்து மேரிலாந்துக்கு அனுப்பப்பட்டது. அனுப்பப்பட்ட செய்தி: *What hath God wrought*.
* ஜூன் - இலங்கையில் யானைகளைக் கொல்வோருக்கு பணப்பரிசு வழங்கப்படும் என்ற அரசு அறிவித்தலைத் தொடர்ந்து வன்னியில் மட்டும் சுமார் 150 யானைகள் கொல்லப்பட்டன.
* ஜூன் 6 - கிறிஸ்தவ இளையோர் அமைப்பு (YMCA) லண்டனில் ஜோர்ஜ் வில்லியம்ஸ் என்பவரால் ஆரம்பிக்கப்பட்டது.
* ஜூன் 15 - இறப்பர் பதப்படுத்தும் முறை (vulcanization) சார்ல்ஸ் குடியர் என்பவரால் காப்புரிமம் பெறப்பட்டது.
* ஜூலை 3 - ஐஸ்லாந்தின் எல்டி தீவில் பெரிய ஓக் பறவைகளின் கடைசிச் சோடி கொல்லப்பட்டது.
* ஜூலை 13 - இலங்கையில் காவற்துறை நீதிமன்றங்கள் (police courts) அமைக்கப்பட்டன.
* ஆகஸ்ட் - யாழ்ப்பாணம் இளவாலையில் சென் மேரியின் தேவாலயம் தீயில் முற்றாக எரிந்தது.
* ஆகஸ்ட் 28 - பிரெட்ரிக் எங்கெல்ஸ் மற்றும் கார்ல் மார்க்ஸ் இருவரும் பாரிசில் சந்தித்தனர்.
* அக்டோபர் - இலங்கையில் வடமேற்கு மாகாணம் உருவாக்கப்பட்டது.
* டிசம்பர் 20 - இலங்கையில் கூலிகளை வேலைக்கமர்த்தும் முறை (slavery) ஒழிக்கப்பட சட்டம் கொண்டுவரப்பட்டது.

## நாள் அறியப்படாதவை
* சுவீடனைச் சேர்ந்த வேதியியல் நிபுணர் குஸ்டாஃப் எரிக் பாஸ்க் என்பவர் பாதுகாப்பான தீக்குச்சியைக் கண்டுபிடித்தார்.
* பாதுகாப்புப் பெட்டி (safe) அலெக்சாண்டர் ஃபிஷே என்பவரால் கண்டுபிடிக்கப்பட்டது.
* அணுக்கரு என்ற சொல் என்பது முதன்முதலில் மைக்கேல் ஃவாரடேயினால் "அணுவொன்றின் மையப்புள்ளி" என்ற விளக்கத்தோடு தரப்பட்டது.
* பஹாய் சமயம் தோற்றம் பெற்றது.

## பிறப்புகள்
* நவம்பர் 25 - கார்ல் பென்ஸ், ஜெர்மனியைச் சேர்ந்த வாகனப்பொறியாளர் (இ. 1929)

## இறப்புகள்
* கதிரேசப் புலவர் (அகவை 40), அச்சுவேலியைச் சேர்ந்த புலவர்

## 1844 நாட்காட்டி

## மேற்கோள்கள்

பகுப்பு:1840
பகுப்பு:1844
1759

[thumb|200px|right| [ஜனவரி : பிரித்தானிய அருங்காட்சியகம்]]
[thumb|250px|right| [செப்டம்பர் 13|செப் 13: கியூபெக் நகரில் சமர்]]
**1759**  (**[[ரோம எண்ணுருக்கள்|MDCCLIX]]**) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு வெள்ளிக்கிழமையில் ஆரம்பமானது.

## நிகழ்வுகள்
* ஜனவரி 15 - பிரித்தானிய அருங்காட்சியகம் திறக்கப்பட்டது.
* செப்டம்பர் 10 - பாண்டிச்சேரியில் பிரெஞ்சுக் கடற்படைகளுக்கும் ஜோர்ஜ் போக்கொக் தலைமையிலான பிரித்தானியக் கடற்படைக்கும் இடையில் போர் வெடித்தது. பிரெஞ்சுக் கப்பல் பலத்த சேதத்துடன் பின்வாங்கியது.
* செப்டம்பர் 13 - கனடாவின் கியூபெக் நகருக்கருகாமையில் இடம்பெற்ற போரில் பிரித்தானியப் படைகள் பிரெஞ்சுப் படைகளைத் தோற்கடித்தன.
* செப்டம்பர் 18 - கியூபெக் நகரை பிரித்தானியர் கைப்பற்றினர். 
* நவம்பர் 6 - பாளையக்காரர் பூலித்தேவரின் நெற்கட்டான் செவ்வலைக் கோட்டையை இசபல்கான் கான்சாகிப் என்பவனின் படைகள் வெடிகுண்டுகள் கொண்டு தாக்கின. ஆனாலும் கோட்டையைப் பிடிக்க முடியவில்லை.

## நாள் அறியப்படாதவை
* புகழ்பெற்ற கின்னஸ் வடிசாலை (Guinness Brewery) அயர்லாந்து, டப்ளினில் நிறுவப்பட்டது.
* சுவீடன், ஸ்டொக்ஹோல்ம் நகரில் இடம்பெற்ற பெரும் தீயில் 250 வீடுகள் எரிந்தன.
* வண. கிறிஸ்டியன் பிரெடெரிக் ஷ்வார்ட்ஸ் பாதிரியார் யாழ்ப்பாணம் வந்து சேர்ந்தார். இவர் இலங்கை முழுவதும் பயணம் செய்து கிறிஸ்தவ மத போதனையில் ஈடுபட்டார்.

## பிறப்புகள்

## இறப்புகள்

## 1759 நாற்காட்டி

## மேற்கோள்கள்
1860

[thumb|160px|right| [சூலை 20: கரிபால்டி]]
**1860**  (**[[ரோம எண்ணுருக்கள்|MDCCCLX]]**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு நெட்டாண்டு ஆகும்.

## நிகழ்வுகள்
* ஏப்ரல் 7 - இந்தியாவில் பட்ஜெட் தாக்கல் செய்யும் முறையை பிரிட்டன் அறிமுகம் செய்தது.
* மே 6 - கரிபால்டியும் அவனது படைகளும் "இரண்டு சிசிலிகளின் பேரரசை"க் கைப்பற்றும் நோக்கில் இத்தாலியின் ஜெனோவா நகரை விட்டுப் புறப்பட்டனர்.
* மே 15 - கரிபால்டியின் படைகள் சிசிலியில் நேப்பில்ஸ் நகரின் படைகளைத் தோற்கடித்தன.
* மே 27 - கரிபால்டியின் படைகள் சிசிலியின் தலைநகர் பெலேர்மோவைக் கைப்பற்றினர்.
* சூன் 24 - புளோரன்ஸ் நைட்டிங்கேலின் எண்ணக்கருக்களுக்கமைய முதலாவது தாதிகள் பயிற்சி நிலையம் இங்கிலாந்தில் அமைக்கப்பட்டது.
* சூலை 15 - இலங்கையின் பிரதம நீதியரசராக சேர் எட்வேர்ட் ஷெப்பர்ட் கிறீசி நியமிக்கப்பட்டார்.
* ஆகத்து 4 - இலங்கையின் கவர்னராக சேர் சார்ல்ஸ் மக்கார்த்தி நியமிக்கப்பட்டார்.
* ஆகத்து 22 - பிரித்தானியக் கடற்படையின் உதவியுடன் கரிபால்டியின் படைகள் சிசிலியில் இருந்து இத்தாலியின் பெரும்பரப்பினுள் நுழைந்தனர்.
* செப்டம்பர் 7 - "லேடி எல்ஜின்" என்ற கப்பல் மிச்சிகன் ஆற்றில் மூழ்கியதில் நூற்றுக்கணக்கானோர் கொல்லப்பட்டனர்.
* செப்டம்பர் 7 - கரிபால்டியின் படைகள் நேப்பில்சைக் கைப்பற்றினர்.
* நவம்பர் 6 - ஆபிரகாம் லிங்கன் அமெரிக்காவின் 16வது அதிபராகத் தேர்ந்தெடுக்கப்பட்டார். இவரே குடியரசுக் கட்சியில் இருந்து தேர்ந்தெடுக்கப்பட்ட முதலாவது அதிபராவார்.

## தேதி அறியப்படாத நிகழ்வுகள்
* மதராசில் இருந்து சுமார் 2,500 தமிழ் தொழிலாளர்கள் கயானா சென்று குடியேறினர்.
* டிசம்பர் - இந்தியப் பல்கலைக்கழகப் பரீட்சைகள் யாழ்ப்பாணத்திலும் நடைபெற ஆரம்பித்தன.

## பிறப்புகள்
* பெப்ரவரி 18 - ம. சிங்காரவேலர் ( இ. 1946)
* மே 20 - எடுவர்டு பூக்னர், (இ. 1917)

## இறப்புகள்
* ஆகத்து 2 - சேர் ஹென்றி ஜோர்ஜ் வோர்ட் (Sir Henry Ward), இலங்கை (1855-1860), மதராஸ் (1860) முன்னாள் கவர்னர் (பி. 1796)
* அக்டோபர் - சைமன் காசிச்செட்டி, இலங்கைத் தமிழறிஞர் (பி. 1807)

## 1860 நாட்காட்டி

## மேற்கோள்கள்

பகுப்பு:1860
சாவித்திரி

**சாவித்திரி** (*Savithiri*) என்ற தலைப்பில் உள்ள விக்கிப்பீடியா கட்டுரைகள்:

* சாவித்திரி, தென்னிந்தியத் திரைப்பட நடிகை
* சாவித்திரி, தொன்மக் கதாபாத்திரம்
* மன்னார்குடி சாவித்திரி அம்மாள், கோட்டு வாத்திய இசைக்கலைஞர்
* சாவித்திரி லெட்சுமணன், கேரள அரசியல்வாதி 
* சாவித்திரி கனோல்கர், இந்திய ஓவியர்
* சாவித்திரி நிகாம், உத்தரப்பிரதேச அரசியல்வாதி

;திரைப்படங்கள்:
* சத்தியவான் சாவித்திரி, 1933 திரைப்படம்
* சாவித்திரி, 1941 திரைப்படம்
* டாக்டர் சாவித்திரி, 1955 திரைப்படம்
* சத்தியவான் சாவித்திரி, 1957 திரைப்படம்
* சாவித்திரி, 1980 திரைப்படம்
* மீண்டும் சாவித்திரி, 1996 திரைப்படம்

;வேறு
* சாவித்திரி, இராகம்
* சாவித்திரி, மகாராட்டிர ஆறு
* சாவித்திரி, பாடல் நூல்
சத்தியவான் சாவித்திரி கதை

**சத்தியவான் சாவித்திரி கதை**, சிவ புராணத்தில் உள்ளதை மகாபாரத இதிகாசத்தில், பாண்டவர்கள் வனவாசத்தில் இருக்கையில், பதிபக்தியின் மேன்மையை விளக்குமுகமாக திரௌபதிக்கு மார்கண்டேய முனிவர் எடுத்துரைத்தார்.

மத்திர நாட்டு மன்னன் அசுவபதிக்கு சூரியபகவானின் அருளால் கிடைத்த மகள் என்பதால் சாவித்திரி எனப்பெயரிடப்பட்டாள். நாட்டை எதிரிகளிடம் இழந்த சால்வ நாட்டு மன்னர் துயுமத்சேனன் தன் மனைவியுடன் காடுறை வாழ்வு மேற்கொண்டிருந்தார். அவரின் மகன் சத்தியவானும் தாய்-தந்தையர்களுக்கு துணையாக இருந்தார். 

சாவித்திரி, தான் மணமுடிக்க திறமை வாய்ந்த இளவரசனைக் கண்டறிய நாடு முழுவதும் சுற்றி இறுதியில், சத்தியவான் தங்கியிருந்த காட்டிற்கு வந்த சாவித்திரி, சத்தியவானைக் கண்டதும் தன் இதயத்தை சத்தியவானிடம் பறிகொடுத்தாள். தனது திருமணம் சத்தியவானுடன் நடக்க வேண்டும் என தந்தையிடம் கூற, அப்போது அங்கு வந்த நாரதர், 'இன்றிலிருந்து பன்னிரண்டு மாதங்களில் சத்தியவான் இறக்கப் போகிறான்'  என்று கூறியும், சாவித்திரி சத்தியவானைத் தவிர வேறு எவரையும் மணக்க மாட்டேன் என உறுதிபடக் கூறினாள். 
 
சாவித்திரியின் மன உறுதியைக் கண்டு, அரசன் அசுவபதியும் திருமணத்திற்குச் சம்மதித்தான்.  சாவித்திரிக்கும் சத்தியவானுக்கும் திருமணம் நடந்தது.  சாவித்திரி தன் அரண்மனையைவிட்டுக் கணவன் சத்தியவானுடன் காட்டிற்குச் சென்று  வாழ்ந்தாள். 
 
சத்தியவான் என்றைக்கு இறப்பான் என்று சாவித்திரிக்குத் தெரிந்த போதிலும், அந்த இரகசியத்தை சாவித்திரி அவனிடம் சொல்லவில்லை.  
 
சத்தியவான் இறப்பதற்கு இன்னும் மூன்று நாட்களே இருந்தன.  அந்த மூன்று நாட்களும் உணவும் உறக்கமும் இன்றி கடும் விரதம் மேற்கொண்டாள் சாவித்திரி.   இறுதிநாள் இரவு.  இரவெல்லாம் உறங்காமல் கண்ணீர் மல்க கணவனின் நீண்ட வாழ்விற்காக பிரார்த்தனைகள் செய்தாள்.  அடுத்த நாள்  விறகு வெட்டச் செல்லும் கணவன் சத்தியவானுடன் சென்றாள் சாவித்திரி.
 
காட்டிற்குச் சென்ற சிறிது நேரத்திற்கெல்லாம் சத்தியவான், சாவித்திரியின் மடிமீது தலை வைத்து உயிர் துறந்தான். 
 
அப்போது சத்தியவானின் உயிரை அழைத்துச் செல்ல வந்த எமதூதர்களால் சாவித்திரி அமர்ந்திருந்த இடத்தை  நெருங்கமுடியவில்லை.  எனவே எமனே நேரில் வந்து சாவித்திரியைப் பார்த்து, சத்தியவானின் உயிர் பிரிந்த உடலை விட்டுவிடு;  மரணம் மனிதனின் விதி என்றதும்  சாவித்திரி, சத்தியவான் உடலை விட்டு விலகி நின்றாள்.   

பின்னர் சத்தியவானின் உயிரை அழைத்துக்கொண்டு சென்ற எமனின் வழியை பின் தொடர்ந்து சென்ற சாவித்திரி, ஒரு அன்புக் கணவனையும். அவனுடைய அன்பு மனைவியையும் உங்கள் மாறாத விதி பிரிக்கக்கூடாது எமனிடம் வேண்டினாள். சாவித்திரியின் பதிபக்தியை கண்டு பாராட்டிய எமதர்மராஜன், எதாவது ஒரு வரம் கேள் என்றார்.

அதற்கு சாவித்திரி, என் மாமனாரின் சந்ததி அழியாமல் இருக்கவும், அவருடைய அரசு சத்தியவானின் மகன்களுக்கு கிடைக்க  வரம் வேண்டினாள். 
 
இதைக் கேட்ட எமதர்மன்,  உன் கணவன் மீண்டும் உயிர் பெறுவான்; உன் குழந்தைகள் அரசாள்வர்;  உன் அன்பு மரணத்தை வென்றுவிட்டது. உண்மையான அன்பிற்கு முன்னால் மரணதேவனான நான்கூட  ஆற்றல் அற்றவன் என்பதற்கு நீ சான்று' பாராட்டினார்..

## இவற்றையும் பார்க்க
*சத்தியவான் சாவித்திரி (1933 திரைப்படம்)
*சத்தியவான் (திரைப்படம்)

## மேற்கோள்கள்

## உசாத்துணை
* தமிழில் முழு மஹாபாரதம்

பகுப்பு:இந்து தொன்மவியல் மாந்தர்
தமிழீழ விடுதலைப் புலிகளின் உள் கட்டமைப்பு

தொடக்கத்தில் சிறிய கரந்தடி இராணுவக் குழுவாக செயற்பட்டு வந்த விடுதலைப் புலிகள், பின்னர் வளர்ச்சியடைந்து தரைப்படை, வான்படை, கடற்படை, காவல் துறை என பல்வகைப் பிரிவுகளை கொண்ட படைத்துறையாக மாறினர். விடுதலைப் புலிகள் இயக்கத்தின் அங்கமாக இருந்த படையணிகள் பின்வருமாறு;

*கடற்புலிகள்
*வான்புலிகள்
*லெப். கேணல் இராதா விமான எதிர்ப்புப் படையணி
*மாலதி படையணி (பெண்புலிகள்)
*சோதியா படையணி (பெண்புலிகள்) 
*அன்பரசி படையணி (பெண்புலிகள்) - மகளிர் படையணியில் முதன் முதல் உருவாகிய படையணி
*சிறுத்தைகள்
*கரும்புலிகள்
*கடற்கரும்புலிகள்
*கேணல் கிட்டுப் பீரங்கிப் படையணி
*லெப். கேணல் விக்ரர் கவசவாகன எதிர்ப்புப் படையணி
*லெப். கேணல் குட்டிசிறி மோட்டார்ப் படையணி
*ஜெயந்தன் படையணி
*சார்ள்ஸ் அன்ரனி சிறப்புப் படையணி
*இம்ரான் பாண்டியன் படையணி
*இம்ரான் பாண்டியன் உந்துருளி அணி
*எல்லைப் படை
*துணைப்படை
*வழங்கற் பிரிவு
*மருத்துவப் பிரிவு
*கொள்முதல் பிரிவு
*பரப்புரைப் பிரிவு
*தமிழீழப் பொறியியற்றுறை
:*வெடிபொருள் தொழில்நுட்பப் பிரிவு
:*கணிணி தொழில்நுட்பப் பிரிவு
:*இலத்திரனியல் தொழில்நுட்பப் பிரிவு
:*போர்கருவித் தொழிற்சாலை
:*தமிழீழ இராணுவ விஞ்ஞானக் கல்லூரி
:*விடுதலைப்புலிகளின் ஆங்கிலக் கல்லூரி
:*திரைப்பட, புத்தக மொழிபெயர்ப்புத் துறை
*புலனாய்வுத் துறை
*தமிழீழ விடுதகலைப்புலிகளின் அரசியற்றுறை - http://www.ltteps.org/
*தமிழீழ விளையாட்டுத் துறை - http://www.eelamsports.com/ 
*தமிழீழக் கல்வி மேம்பாட்டுக் கழகம்
*தமிழீழக் கலை பண்பாட்டுக் கழகம்
*தமிழீழ நீதித்துறை- http://www.eelamjudicial.org/ 
*தமிழீழ நிர்வாக துறை
*தமிழீழ நிதித் துறை - http://www.nithiththurai.com/
*தமிழீழ வைப்பகம் (வங்கி) - http://www.bankoftamileelam.net/ 
*தமிழீழ காவல்துறை
*விடுதலைப்புலிகளின் சுகாதாரப் பிரிவு - http://www.eelamhealths.com 
*சூழல் நல்லாட்சி ஆணையம்
*தமிழீழ வனவளப் பாதுகாப்புப் பிரிவு
*தமிழீழப் பொருண்மிய மேம்பாட்டு நிறுவனம் - (TEEDOR) - http://www.teedor.org/ 
*பொருண்மிய மதியுரையகம் - (The Economic Consultancy House) - http://www.techonnet.org/
*தமிழீழக் காலநிலை அவதானிப்பு நிலையம்
*தமிழீழக் காட்டுமானப் பொறியியற்செயலகம் - (Construction Engineering Secreteriat of Tamileelam)
* Planning and Development Secretariat 
*வடகிழக்கு மனித உரிமைகள் செயலகம் - NorthEast Secretariat on Human Rights (NESOHR) - http://www.nesohr.org/ 
*ஒளிக்கலைப்பிரிவு (நிதர்சனம், ஒளி வீச்சு) - http://www.aruchuna.com/
*விடுதலைப்புலிகளின் வெளியீட்டுப் பிரிவு - http://www.eelamstore.com 
*புலிகளின் குரல் (வானொலி) - http://www.pulikalinkural.com/
*விடுதலைப்புலிகள் பத்திரிகை 
*எரிமலை சஞ்சிகை
*தமிழீழ தேசியத் தொலைக்காட்சி - http://www.tvttn.com/ 
*ஈழம் இணையம் - http://www.eelamweb.com/

*
அமூர் மாகாணம்

**அமூர் மாகாணம்** (*Amur Oblast*, ) என்பது உருசியாவின் நடுவண் அலகு ஆகும். இது உருசியாவின் தூர கிழக்கே ஆமூ தாரியா ஆற்றிற்கும் சேயா ஆற்றிற்கும் இடையில் அமைந்துள்ள பிரதேசம் ஆகும். இதன் நிருவாகத் தலைநகர் பிலாகோவெசுச்சென்சுக் ஆகும். இந்நகர் தூரகிழக்கில் உருவாக்கப்பட்ட மிகப் பழமையான குடியெற்றம் ஆகும். 1856 ஆம் ஆண்டில் இந்நகர் அமைக்கப்பட்டது. வணிகம், மற்றும் தங்கச் சுரங்கத் தொழில்களுக்குப் பெயர் பெற்றது. 2010 கணக்கெடுப்பின் படி, இம்மாகாணத்தின் மக்கள்தொகை &nbsp;830,103 ஆகும். உருசியப் பேரரசுக் காலத்தில் இப்பகுதி "அமூர் கிராய்" (*Amur Krai*, ) என வழங்கப்பட்டு வந்தது.

அமூர் மாகாணம் உருசியாவின் தென்கிழக்கே உள்ளது. இதன் வடக்கே இசுத்தானவோய் மலைத்தொடருக்கும், தெற்கே அமூர் ஆற்றிற்கும் இடையில் அமைந்துள்ளது இதன் எல்லைகளாக வடக்கே சகா குடியரசும், கிழக்கே யூதத் தன்னாட்சி மாகாணமும், தெற்கே சீனாவின் கெய்லோங்சியாங் மாகாணமும், மேற்கே சபாய்க்கால்சுக்கி கிராயும் உள்ளன.

## மக்கள்
2010 மக்கள் கண்க்கெடுப்பின் படி, 94.3% உருசியர்களும் (775,590), 2% உக்ரைனியர் (16,636), 0.5% பெலருசியர் (4,162), 0,4% தத்தார்களும் (3,406) வாழ்கின்றனர். இவர்களைவிட 120 இற்கும் மேற்பட்ட சிறிய இனக்குழுக்களும் இங்குள்ளனர்.

## சமயம்
2012 அதிகாரபூர்வ ஆய்வின் படி, 25.1% மக்கள் உருசிய மரபுவழித் திருச்சபையைப் பின்பற்றுகிறார்கள். 5% பொதுவான கிறித்தவர்கள், 1% கிழக்கு மரபுவழி திருச்சபையினர், 1% இசுலாமியர் ஆவர்.

## மேற்கோள்கள்

பகுப்பு:உருசியாவின் மாகாணங்கள்
பூமாலை நடவடிக்கை

**பூமாலை நடவடிக்கை** என்பது 1987 ஆம் ஆண்டு ஜூன் 4 ஆம் நாள் இலங்கையின் ஆளுகைக்குட்பட்ட வான்பரப்பில் அத்து மீறி உள்நுழைந்த இந்திய வான்படை விமானங்கள் யாழ் குடாநாட்டின் மீது உணவுப் பொருட்களை இட்ட நடவடிக்கைக்கான பெயராகும். யாழ் குடாநாட்டை விடுதலைப் புலிகளிடமிருந்து மீட்கும் நோக்கில் இலங்கை இராணுவத்தால் மேற்கொள்ளப்பட்ட ஒப்பரேசன் லிபரேசன் எனப்படும் நடவடிக்கையின் போது யாழ் குடாநாட்டில் நிலவிவந்த உணவுப் பொருள் பற்றாக்குறைக் காரணமாக இந்தியா இந்நடவடிக்கையை எடுத்தது. 1971 ஆம் ஆண்டின் இந்திய-பாகிஸ்தானிய போருக்குப் பின் இந்திய விமானப்படை இன்னொரு நாட்டின் ஆளுமைக்குட்பட்ட வான்பரப்பை மீறியதும், இலங்கை இனப்பிரச்சினையில் இந்தியா நேரடியாக தலையிட்டதும் இதுவே முதல் முறையாகும்.

## மேற்கோள்கள்

## வெளியிணைப்புகள்
*ஒபரேசன் பூமாலை - அந்த நாள் நினைவுகள் 

பகுப்பு:1987 நிகழ்வுகள்
பகுப்பு:ஈழப்போரில் வெளிநாடுகளின் பங்கு
பகுப்பு:இந்திய அமைதி காக்கும் படையின் நடவடிக்கைகள்
கோசலை

**கௌசல்யா** அல்லது **கோசலை** இராமாயணக் கதை நாயகனான இராமனின் தாயார் ஆவார். இவர் தசரத மன்னனின் மனைவியர் மூவரில் முதல் மனைவியும், அயோத்தியின் பட்டத்து ராணியும் ஆவார். இவரின் மகள் சாந்தா ஆவார்.

## மேலும் பார்க்கவும்
* சுமித்திரை
* கைகேயி
* கோசல நாடு
* சாந்தா

## மேற்கோள்கள்

பகுப்பு:இராமாயணக் கதைமாந்தர்கள்
சுமித்திரை

**சுமித்திரா** அல்லது **சுமித்திரை** இராமாயணக் கதையில் வரும் தசரத மன்னனின் இரண்டாம்  மனைவி ஆவார். பிள்ளைப் பேறு கிட்டாதிருந்த தசரதன், பிள்ளைப் பேறு வேண்டி வேள்வி இயற்றினான். அதில் கிடைத்த பாயசத்தை மூன்று மனைவியருக்கும் பகிர்ந்தபோது சுமித்திரைக்கு இரண்டு பங்குகள் கிடைத்ததனால் அவளுக்கு இரண்டு பிள்ளைகள் பிறந்தன.  இலட்சுமணன், சத்துருக்கனன் ஆகியோர் இவரது மகன்கள் ஆவார். இவ்விருவரும் இரட்டையர்கள். 

இராமாயணக் கதையில் தசரதனின் மூத்த மனைவி கோசலையைப் போன்றோ அல்லது இளைய மனைவி கைகேயியைப் போன்றோ சுமித்திரைக்கு முக்கியமான இடம் இல்லை. எனினும், தன்னலம் அற்ற ஒரு பெண்ணாக அவள் இராமாயணத்தில் உருவகப் படுத்தப்பட்டுள்ளாள். மூத்தோனாகிய இராமனுக்கு முடிசூட்ட இருந்த நிலையில், தனது மகனுக்கு அரசுரிமை கோரிப் போர்க்கொடி தூக்கிய கைகேயியைப் போலன்றித் தனது மக்கள், மூத்தோர்களான இராமன், பரதன் ஆகியோருடைய சேவையிலேயே திருப்தியடைய வேண்டும் என அவள் விரும்பினாள். 

தசரதன் கைகேயிக்கு அளித்த வரங்களின்படி இராமன் 14 ஆண்டுகள் காட்டுக்குச் சென்றபோது எவ்வித சலனமும் இன்றித் தனது மகனான இலக்குமணன் இராமனுடன் கூடச் செல்வதை விரும்பியவள் சுமித்திரை.

## மேற்கோள்கள்


பகுப்பு:இராமாயணக் கதைமாந்தர்கள்
கைகேயி

**கைகேயி**, கேகய நாட்டு மன்னர் அஸ்வபதியின் மகளும், இராமாயணக்கதையில் வரும் தசரத மன்னனின் மூன்றாம் மனைவி ஆவார். பரதன் இவருடைய மகன் ஆவார்.

ஒருமுறை போரில் தேரை ஓட்டி தசரத மன்னனின்  உயிரை இவர் காப்பாற்றினார். அதற்குப் பரிசாக தசரத மன்னர் கைகேயி விரும்பும் வரங்களை அளிப்பதாக வாக்களித்தார். இராமன் பட்டம் சூடும் வேளையில் கைகேயி, கூனி எனப்படும் மந்தரையின் தூண்டுதலால் இந்த வரங்களின் துணையோடு, ஆட்சிப் பொறுப்பை தன் மகன் பரதனுக்கும், பதினான்கு ஆண்டு வனவாசத்தை இராமனுக்கும் பெற்றுத் தந்தாள்.

## மேற்கோள்கள்


## வெளி இணைப்புகள்
*  Everything About the Mother of Kaikeyi!
* The Real Reason Why Kaikeyi Asked 14 Years Vanvas for Ram! 

பகுப்பு:இராமாயணக் கதைமாந்தர்கள்
அப்பல்லோ

**அப்பல்லோ** என்பவர் கிரேக்க மற்றும் உரோமப் பழங்கதைகளில் கூறப்படும் ஒரு கடவுள் ஆவார். பன்னிரு ஒலிம்ப்பியர்களில் ஒருவரான இவர் கிரேக்கக் கடவுளர்களான சியுசு மற்றும் லெட்டோ ஆகியோரது மகன் ஆவார். சந்திரக் கடவுளான ஆர்ட்டெமிசு அப்பல்லோவின் இரட்டைச் சகோதரி ஆவார்.

## பிறப்பு
thumb|right|250px|''அப்போலோ'' (வலதுப்புறம்) மற்றும் ''ஆர்ட்டெமிசு'' (இடதுப்புறம்)
கோயசு மற்றும் போபே என்னும் டைட்டன்களின் மகள் லெடோ. இவர் சியுசு கடவுளால் கருத்தரித்து இருப்பதை அறிந்து கோபம் கொள்ளும் எரா, லெடோவிற்கு நிலம் அல்லது தீவு ஆகிய இரண்டிலும் பிரசவம் நடக்காது என்று சாபமளிக்கிறார். ஆகவே லெடோ பிரசவ வலி ஏற்பட்ட போது கிரேக்கம் முழுவதும் அலைந்து திரிந்தார். அவர் மீது இரக்கம் கொண்ட பொசைடன் அவருக்கு  நிலமும் அல்லாத தீவும் அல்லாத மிதக்கும் தீவு எனப்படும் டெலோசு தீவிற்கு வழிகாட்டினார். அந்தத் தீவு அன்னப் பறவைகளால் சூழப்பட்டிருந்தது. இதையறிந்த எரா குழந்தைப்பிறப்பு கடவுள் எய்லெய்தியாவைக் கடத்தினார். இதனால் லெடோ ஒன்பது பகலும் ஒன்பது இரவும் பிரசவ வலியால் துடித்தார். பிறகு அப்போலோ, ஆர்ட்டெமிசு ஆகிய இருவரும் பிறந்தனர். பிறகு அந்தத் தீவு அப்பல்லோவின் புனிதத் தலம் ஆனது.

## இளமைப்பருவம்
லெட்டோவைக் கொல்ல பைதான் என்ற கொடிய வேதாளத்தை எரா அனுப்புகிறார். தன் தாயைக் காக்க வில் அம்பு ஆயுதம் தருமாறு எப்பெசுடசுவிடம் வேண்டுகிறார். அதைப் பெற்ற பிறகு அவர் டெல்பியில் உள்ள புனிதக் குகையில் வசிக்கும் பைதானைக் கொன்றார். அப்போது அவர் பிறந்து நான்கு நாட்களே ஆன பச்சிளம் குழந்தையாக இருந்தார்.

லெடோவைக் கற்பழிக்க டைடியோசு என்ற அரக்கனை அனுப்பினார் எரா. இந்த முறை அப்பல்லோ தன் சகோதரி ஆர்ட்டெமிசின் உதவியுடன் அந்த அரக்கனை எதிர்த்து போரிட்டார். அவர்களுக்கு சியுசு கடவுளும் உதவினார். இறுதியில் அந்த அரக்கன் டார்டரசில் அடைக்கப்பட்டான்.

## மேற்கோள்கள்

பகுப்பு:கிரேக்கக் கடவுளர்
பகுப்பு:கிரேக்கத் தொன்மவியல்
பகுப்பு:உரோமத் தொன்மவியல்
பகுப்பு:உரோமைக் கடவுள்கள்
அனைத்துண்ணி

[thumb|200px|[பன்றிகள் அனைத்துண்ணிகள் ஆகும்.]]
தங்களுடைய முதன்மை உணவாக தாவரம், விலங்குகள் ஆகிய இரண்டையும் கொள்ளும் உயிரினங்கள் **அனைத்துண்ணிகள்** அல்லது **யாவும் உண்ணிகள்** (Omnivore) என்று அழைக்கப்படுகின்றன. பல அனைத்துண்ணிகளுக்கு ஆரோக்கியமான வாழ்வுக்கு குறிப்பிட்ட அளவுக்கு தாவர, விலங்கு உணவு தேவைப்படுகின்றது.

விலங்குகள் தமது உணவை உட்கொள்ளும் முறையைக் கொண்டு மூன்று பிரிவாக வகைப்படுத்தப்படும். அவையாவன தாவர உண்ணி, ஊனுண்ணி, அனைத்துண்ணி ஆகும்.

## அனைத்துண்ணிகளாகக் கருதப்படும் சில விலங்குகள்
;பாலூட்டிகள்
* மனிதன்
* வௌவால்
* கரடி
* நாய்
* குரங்கு 
* பன்றி
* எலி
* அணில்
* பூனை

;பறவைகள்
* காகம்
* கோழி
* கானாங்கோழி

## இவற்றையும் பார்க்க
* தாவர உண்ணிகள்
* ஊனுண்ணிகள்
* பூச்சியுண்ணிகள்
* மீன் உண்ணிகள்

## மேற்கோள்கள்

பகுப்பு:உயிரினங்கள்
பகுப்பு:விலங்கின நடத்தையியல்
ஏதெனா

**ஏதெனா** என்பவர் கிரேக்கக் தொன்மவியலில் கூறப்படும் ஒரு கன்னிப்பெண் கடவுள் ஆவார். இவர் அறிவு, போர் ஆகியவற்றின் கடவுள் ஆவார். இவர் பன்னிரு ஒலிம்ப்பியர்களுள் ஒருவர். இவருக்கு இணையான ரோமக்கடவுள் மினர்வா. இவருடைய நினைவாகவே ஒரு கிரேக்க நகருக்கு ஏதென்சு என்று பெயரிடப்பட்டது. அந்த நகரத்தில் உள்ள பார்த்தீனன் ஆலயம் ஏதெனா கடவுளுக்காகக் கட்டப்பட்ட ஆலயம் ஆகும்.

இவர் நகரத்தின்(*போலிசு*) பாதுகாவலராக இருப்பதால் பெரும்பாலான கிரேக்க மக்கள் இவரை *ஏதெனா போலிசு* என்ற பெயரில் வழிபடுகின்றனர். 

## பிறப்பு
நீதி கடவுள் மெட்டீசு மேல் காமம் கொண்ட சியுசு அவருடன் உறவாடினார். பிறகு மெட்டிசுக்கு பிறக்கும் குழந்தை சியுசை விட வலிமையானதாக இருக்கும் என்று முன்கணிப்பு கூறியது. இதனால் பயந்த சியுசு மெட்டீசை விழுங்கிவிட்டார். ஆனால் மெட்டீசு ஏற்கனவே கருத்தரித்து இருந்தாள். பிறகு சியுசிற்கு தொடர்ந்து தலைவலி இருந்து வந்தது. இதனால் ப்ரோமிதீயுசு, எப்பெசுடசு, ஏரெசு மற்றும் எர்மெசு ஆகியோர் லப்ரிசு எனப்படும் இரண்டு தலை கொண்ட கோடாரியால் சியுசின் தலையை வெட்டினர். அதில் இருந்து ஏதெனா தன் உடம்பு முழுவதும் கவசத்துடன் பிறந்தார். 

## எரிச்டோனியசு

ஒருநாள் ஏதெனா  ஆயுதம் செய்து தருமாறு கேட்பற்காக எப்பெசுடசு கடவுளின் தொழிற்சாலைக்கு வந்தார். அப்போது அவரது அழகில் மயங்கிய எப்பெசுடசு அவருடன் உறவாட முயன்றான். தன் கன்னித்தன்மையைக் காப்பாற்றிக்கொள்ள ஏதெனா தப்பித்துச் சென்றார். ஆனால் எப்பெசுடசு அவரைப் பின்தொடர்ந்தான். அப்போது எப்பெசுடசுவிற்கு வந்த விந்துத் திரவம் ஏதெனாவின் தொடையில் பட்டுவிட்டது. இதனால் பயந்த ஏதெனா அந்தத் திரவத்தை ஒரு கம்பளித் துணியால் துடைத்து பூமியில் வீசினார். அது பூமி கடவுள் கையா மீது படட்டதால் அவர் கருத்தரித்தார். இதன் மூலம் எரிச்தோனியசு என்ற மகன் பிறந்தான். 

குழந்தையாக இருந்த எரிச்டோனியசை  சிசுடா எனப்படும் ஒரு சிறு பெட்டியில் அடைத்த ஏதெனா, ஏதென்சில் இருந்த எர்சி, பன்ட்ரோசசு மற்றும் அக்லோலசு ஆகிய மூன்று சகோதரிகளிடம் பார்த்துக்கொள்ளுமாறு கொடுத்தார். அந்த பெட்டியில் என்ன இருக்கிறது என்று அவர்களிடம் ஏதெனா கூறவில்லை. மாறாக இந்தப் பெட்டியை திறக்கக் கூடாது என்று எச்சரித்தார். ஆனால் அந்த சகோதரிகளுள் இருவர் ஆர்வ மிகுதியால் அந்தப் பெட்டியைத் திறந்து விட்டனர். அப்போது அந்தக் குழந்தையைச் சுற்றியிருந்த ஒரு பாம்பு வெளிப்பட்டது. அது அந்த சகோதரிகள் இருவரையும் தூக்கி அக்ரோபோலிசு நகரத்திற்கு வீசியெறிந்தது.பிறகு வளர்ந்த எரிச்டோனியசு ஏதென்சு நகரின் புகழ்பெற்ற அரசன் ஆனான்.

## மேற்கோள்கள்

பகுப்பு:கிரேக்கக் கடவுளர்
இலட்சுமணன்

:: இதே பெயரைக் கொண்ட நபர்களைப் பற்றிய அறிய, இலட்சுமணன் (பக்கவழிமாற்றுப் பக்கம்) என்ற பக்கத்தைப் பார்க்கவும்
இராமாயணத்தின்படி **இலட்சுமணன்** (அல்லது இலக்குவன்) அயோத்தியை ஆண்ட தசரத மன்னனின் மைந்தர்களுள் ஒருவர். இவருடைய தாயார் சுமித்ரா. இவருடைய மனைவி ஊர்மிளா. இவர் இராமனுக்கு இளையவர் ஆவார். இராமன் பதினான்கு ஆண்டுகள் வனவாசம் சென்ற போது இவரும் அவருடன் கானகம் எய்தினார். மேலும் இராமன் காட்டிலிருந்த பதினான்கு ஆண்டுகளும் கண்ணுறங்காமல் அவரைப் பாதுகாத்து வந்தார். மேலும் இலங்கைப் போரில் இராவணின் மகனான இந்திரஜித்தை வீழ்த்தினார். இவர் ஆதிசேஷனின் அவதாரமாகக் கருதப்படுகிறார். மேலும் இலங்கைப்போரில் இலக்குவன் கொல்லப்பட்டதாகவும் அதன் பின் சஞ்சீவினி எனும் மூலிகையை உண்டு மறு உயிர் பெற்றதாகவும் கூறப்படுகிறது.

இலங்கைப் போரில் இலக்குவன் இராவணின் மகனான இந்திரஜித்துடன் போர் செய்துகொண்டிருந்த சமயத்தில் மூர்ச்சை அடைந்தார், அதன் பிறகு அனுமான் உதவியினால் சஞ்சீவினி மூலிகையின் மூலம் மூர்ச்சையில் இருந்து விடுபட்டு மீண்டும் இந்திரஜித்துடன் போர் புரிந்து அவனைப் போரில் வீழ்த்தினார். அதன் பிறகு இராமன் வனவாசம் முடிந்து அயோத்தியை ஆட்சி செய்த முழுகாலமும் இராமன் உடன் இருந்தார்.

## மேற்கோள்கள்

பகுப்பு:இராமாயணக் கதைமாந்தர்கள்
கிரேக்கப் பழங்கதைகளில் வரும் உயிரினங்களின் பட்டியல்

இக்கட்டுரை கிரேக்கப் தொன்மவியலில் வரும் உயிரினங்களைப் பட்டியல் இடுகிறது.
thumb|150px|சென்ட்டார்
* **சென்ட்டார்** : சென்ட்டார்கள் மனித உடலின் ஒரு பகுதியும் குதிரை உடல் ஒரு பகுதியும் கொண்டவர்கள் ஆவர். குதிரை தலை வரை குதிரை உடலும் அதற்கு மேல் இடுப்பு முதல் தலை வரை கொண்ட மனித உடலும் ஒருசேரப் பெற்றவர்கள்.
* மினோட்டார்: மினோட்டார்கள் மனித உடலும் காளையின் தலையையும் கொண்டவர்கள்.
* **பெகாசஸ்**: இது பறப்பதற்கு இறக்கைகளைக் கொண்ட ஒரு குதிரை ஆகும். இது போசீடானின் மகன் என்று கூறப்படுகிறது.
* **ஹைட்ரா**: இது பாம்பைப் போன்ற தோற்றமுடைய ஒரு நீர் விலங்கு ஆகும். இது எண்ணற்ற தலைகளைக் கொண்டிருந்ததாகக் கூறப்படுகிறது.
* **கிரிப்பன்**:
* **பீனிக்ஸ்**:
* **பைத்தான்**:
*செர்பெரஸ் : நரகத்தை (ஹேட்ஸ்) பாதுகாக்கும் மூன்று தலை நாய்

பகுப்பு:கிரேக்கத் தொன்மவியல்
டிமிடர்

**டிமிடர்** என்பவர் கிரேக்கப் பழங்கதைகளில் வரும் விவசாயக் கடவுள் ஆவார். மேலும் இவர் புனித சட்டம் மற்றும் பிறப்பு இறப்பு சுழற்சி ஆகியவற்றின் கடவுளாகவும் கருதப்படுகிறார். இவருக்கு இணையான உரோமக் கடவுள் செரெசு என்பவர் ஆவார்.

## டிமிடர் மற்றும் பெர்சிஃபோன்
பெர்சிஃபோன் அழகில் மயங்கிய ஏடிசு அவரை பாதாள உலகிற்கு கடத்திச்சென்றான். இதனால் டிமிடர் மனமுடைந்தார். இதனால் பருவ நிலைகள் மாற்றமடைந்தன, உலக உயிர்களின் வளர்ச்சி நின்றது. அழிவில் இருந்து  உலகைக் காப்பாற்ற சியுசு ஏடிசுடன் சமாதான பேச்சுவார்த்தை நடத்த எர்மெசு கடவுளைப் பாதாள உலகிற்கு அனுப்புகிறார். ஆனால் பெர்சிஃபோன் மாதுளம்பழத்தின் சில விதைகளை உட்கொண்டு விட்டதால் அவர் இனி நிரந்தரமாக பாதாளத்தில் இருக்க வேண்டும் என்று ஏடிசு கூறுகிறார். பிறகு ஒரு உடன்படிக்கை செய்யப்படுகிறது. அதன்படி பெர்சிஃபோன் ஒவ்வொரு வருடமும் மற்ற பருவ காலங்களில் தன் தாய் டிமிடருடன் வாழ்வதாகவும் வறட்சி நிலவும் கோடை காலத்தில் மட்டும் பாதாள உலகில் வாழ்வதாகவும் கூறப்படுகிறது.

## டிமிடர் மற்றும் பொசைடன்
டிமிடர் மேல் பொசைடன் கடவுள் காமம் கொண்டார். இதனை அறிந்த டிமிடர் பெண் குதிரை வடிவமெடுத்து குதிரை மந்தையில் ஒளிந்து கொண்டார். ஆனால் பொசைடன் ஆண் குதிரை வடிவமெடுத்து டிமிடரை துரத்தி அவருடன் வலுக்கட்டாயமாக உறவாடினார். இதனால் டிமிடர் கோபமடைந்தார். இந்த நிலையில் டிமிடர் எரினைசு என அழைக்கப்படுகிறார். பிறகு லாடோன் நதியில் புனித நீராடியபோது டிமிடரின் கோபம் அடங்கியது. இந்த நிலையில் இவர் டிமிடர் லூசியா அல்லது நீராடிய டிமிடர் என்று அழைக்கப்படுகிறார். பொசைடன் மூலம் டிமிடருக்கு ஏரியன் என்ற பேசும் ஆண் குதிரை பிறந்தது.

## மேற்கோள்கள்

பகுப்பு: கிரேக்கக் கடவுளர்
பகுப்பு: கிரேக்கத் தொன்மவியல்
பவான் நடவடிக்கை

**பவான் நடவடிக்கை** 1987 ஆம் ஆண்டின் இந்திய இலங்கை ஒப்பந்தத்தின் சரத்துகளை நடைமுறைப் படுத்தும் நோக்கில், இந்திய அமைதிகாக்கும் படையால் யாழ்ப்பாணத்தை தமிழ்ப் புலிகளிடமிருந்து மீட்டு புலிகளின் போர்க் கருவிகளைக் களைவதற்காக 1987 பிற்பகுதியில் செய்யப்பட்ட நடவடிக்கைக்கு வழங்கப்பட்டப் பெயராகும்.பலாலி, காங்கேசன்துறை, பண்டத்தரிப்பு, யாழ்ப்பாணக் கோட்டை ஆகிய இடங்களில் இருந்தும், விமானத் தரையிறக்கம் மற்றும் கடல் வழித் தரையிறக்கம் போன்ற பல முனைகளில் இருந்தும் இந்நடவடிக்கை மேற்கொள்ளப்பட்டது. மூன்று கிழமையளவு நடைபெற்ற கொடுரமான போரின் பின்னர் இந்திய அமைதிகாக்கும் படையினர், இலங்கை இராணுவத்தால் 3 ஆண்டுகளாக முயன்றும் முடியாமல் போன  யாழ் குடாநாட்டை கைப்பற்றினர். நடவடிக்கையின் போது இந்திய இராணுவம் கவச தாங்கிகள், உலங்கு வானுர்திகள், செறிவான ஆட்டிலரி என்பற்றின் துணைக் கொண்டு முன்னேறினர். இதன் போது இந்திய அமைதிகாக்கும் படையில் 600 பேர் சாவடைந்தனர். புலிகள் தரப்பிலும் பொதுமக்கள் தரப்பிலும் ஏற்பட்ட இழப்புகள் பற்றிய சரியான தகவல்கள் இல்லை.

இந்நடவடிக்கையில் இந்திய வான்படையினதும், இந்திய கடற்படையினதும் பங்களிப்புகள் கணிசமான அளவு காணப்பட்டது. இந்திய கிழக்கு கட்டளைப் பீடமும், கரைப் பாதுகாப்புப் படையினரும் இணைந்து புலிகளுக்குப் போர்க்கருவி, மருத்துவ  உதவிகள் என்பன கிடைக்காதவண்ணம் அக்டோபர் 1987 இல் இலங்கையின் வடக்கே கடலில் 300 கி.மீ. நீளமான முற்றுகை வேலியை அமைத்திருந்தன. . இந்நேரத்தில் இந்திய சிறப்பு ஈரூடக படையணியினரும் (MARCOS) முதலாவதாகச் செயற்படத் தொடங்கியிருந்தனர். இவர்களோடு இந்திய இராணுவத்தினரும் இணைந்து யாழ்ப்பாணத்திலும் மட்டக்களப்பிலும் கடற்கறை ரெகிகளை வழங்கியிருந்தன. அக்டோபர் 21 1987 சிறப்புப் படையணியினர் புலிகளின் குருநகர்த் தளத்தை ஈருடகத் தாக்குதல் மூலம் தாக்கி அழித்தனர்.

### 35 நாட்கள் ஊரடங்கு உத்தரவு
இலங்கையின் சரித்திரத்திலேயே அதிக நாட்களைக் கொண்ட ஊரடங்கு உத்தரவு, இந்திய அமைதி காக்கும் படையினரால் பிறப்பிக்கப்பட்டது. யாழ் குடா நாட்டினைக் கைப்பற்றும் நோக்கத்துடன் முப்பத்து ஐந்து நாட்கள் பிறப்பிக்கப்பட்ட இவ்வூரடங்கு உத்தரவின்படி, இத்தகு நடவடிக்கைகள் அனைத்தும் அரசியல்ரீதியாக கிடைக்கப்பெற்ற உத்தரவுகளிற்கேற்ப மேற்கொள்ளப்பட்டன.

## மேற்கோள்கள்


## இவற்றையும் பார்க்கவும்
* இந்திய இலங்கை ஒப்பந்தம், 1987
* இந்திய அமைதி காக்கும் படையின் யாழ் பல்கலைக்கழகத் தாக்குதல், 1987
* இந்திய அமைதி காக்கும் படையின் யாழ் மருத்துவமனைப் படுகொலைகள், 1987
* இந்திய அமைதி காக்கும் படையின் வல்வெட்டித்துறைப் படுகொலைகள், 1989
* இந்திய அமைதி காக்கும் படையின் பொதுமக்கள் மீதான தாக்குதல்கள்

## வெளி இணைப்புகள்
* Raid on Jaffna University, 12 October 1987 (TamilNation)

பகுப்பு:இலங்கைச் செய்திகள்
பகுப்பு:இந்திய அமைதி காக்கும் படையின் நடவடிக்கைகள்
பகுப்பு:1987 நிகழ்வுகள்
பகுப்பு:இராஜீவ் காந்தி ஆட்சி
விம்

[thumb|250px|விம் உரைத்திருத்தியைப் பயன்படுத்தி [பீ எச் பீ நிரலாக்கம் செய்யப்படுகிறது. 
வரியெண்கள், தன்னியக்க நிற வேறுபாடு, உட்தள்ளல், தன்னியக்க வாக்கிய நிறைவு வசதிகளைக் கவனிக்க]]
thumb|250px|விம் இற்கான ஜீ டீ கே அடிப்படையில் அமைந்த வரைகலை இடைமுகப்பு
**விம் (vim)** என்பது யுனிக்ஸ் இயங்குதளங்களில் காணப்படும் ஒரு சிறப்பு உரைத்திருத்தி மென்பொருளாகும். இம்மென்பொருளானது **vi** மென்பொருளினை அடிப்படையாகக்கொண்டு மேம்படுத்தப்பட்ட வடிவமாகும். இது பல்வேறு இயங்குதளங்களில் இயங்கக்கூடியது.

விம், குனூ பொதுமக்கள் உரிமத்தோடு ஒத்திசையக்கூடிய உரிமமொன்றின் அடிப்படையில் திறந்த மூலமாக வழங்கப்படுகிறது.

இவ்வுரைத்திருத்தியானது ஏராளமான வசதிகளைக் கொண்டிருப்பதுடன் நிரலாளர்களின் உரைத்திருத்தி என்ற புகழையும் லினக்ஸ்/யுனிக்ஸ் வல்லுனர்களிடையே பெற்றிருக்கிறது. 
இவ்வுரைத்திருத்தி வரைகலை இடைமுகப்பினைக் கொண்டதல்ல. இது முனையத்திலேயே இயங்கும் உரை வழி இடைமுகப்பைக்கொண்ட மென்பொருளாகும். இதற்கான வரைகலை இடைமுகப்புக்களும் ஆங்காங்கு காணப்படுகின்றன என்றபோதும் இதன் உரைவழி இடைமுகப்பே மிகுந்த வரவேற்பைப்பெற்றதும் சக்திமிக்கதுமாகும்.

## வசதிகள்
* பல கோப்புகளை ஒரே நேரத்தில் திறந்து வைத்தல், தொகுத்தல்.
* வரிகளை, பத்திகளை ஒரேயடியாக நகலெடுத்தல், ஒட்டுதல், நீக்குதல்
* நிரல்களை கொண்டு செயற்பாடுகளை மேற்கொள்ளும் வசதி
* நிரல்களை ஒழுங்குபடுத்தல்
* சொற்பிழை திருத்தி
* உதவிப் பக்கங்கள்
* செயற்பாடுகளை மேற்கொள்ள குறுக்குவழிகளை அமைக்கும் வசதி
* கோப்புகளை அருகருகே வைத்து ஒப்பிடும் வசதி

## வெளி இணைப்புகள்
* விம் வலைமனை 

பகுப்பு:குனூ
பகுப்பு:கட்டற்ற மற்றும் திறந்த உரை திருத்திகள்
பகுப்பு:பல்லியக்குதள கட்டற்ற மென்பொருட்கள்
சித்தா மாகாணம்

**சித்தா மாகாணம்** (*Chita Oblast*, ) என்பது உருசியாவின் ஒரு முன்னாள் நடுவண் நிருவாக அலகு ஆகும். இதன் தலைநகர் சித்தா ஆகும். சீனாவுடன் (998&nbsp;கி.மீ) நீள எல்லையும் மங்கோலியாவுடன் (868&nbsp;கி.மீ) நீண்ட எல்லையும் கொண்டிருந்தது. அத்துடன் உருசியாவின் இர்கூத்ஸ்க் மாகாணம், அமூர் மாகாணம், புரியாத்தியா குடியரசு, சகா குடியரசு ஆகியனவும் இதன் எல்லைகளாகும். இதன் பரப்பளவு 431,500 சதுரகி.மீ.கள் ஆகும்.

இம்மாகாணம் 1937 செப்டம்பர்&nbsp;26 இல் அமைக்கப்பட்டது. பின்னர் 2008 மார்ச்&nbsp;1 அன்று சபாய்கால்ஸ்கி கிராய் என்ற பெயரில் ஆகின்-புரியாத் தன்னாட்சி மாவட்டத்துடன் இணைக்கப்பட்டது.

இந்த மாகாணத்தில் நிறைய இரும்பு, இரும்பல்லா மற்ற கனிமங்களும், அரிதில் கிடைக்கும் கனிமங்களும், விலையுர்ந்த மாழைகளும், கரியும் கிடக்கின்றது. யுரேனியம் மிக்க கனிமங்களும் உள்ளன. இங்கு புதைந்து இருக்கும் யுரேனியம் 145,400 டன் இருக்கும் என்று கணக்கிட்டுள்ளனர். இந்த ஒப்லாஸ்த்தில் 60% காடுகளாகும். இங்கு உள்ள முக்கிய தொழில்கள், சுரங்கத்தொழில், மாழைத்தொழில்கள், எரிபொருள், மரப்பொருட்கள் பற்றிய தொழிகள் ஆகும். குளிர்மான் (*reindeer*) வளர்ப்பும் ஆடுமாடுகள் வளர்ப்பும் இங்கு செழிப்பாக நடக்கின்றது.

## உசாத்துணைகள்
*http://www.britannica.com/eb/article-9082209/Chita
*http://cip.nsk.su/fund/Chita/ChitaRegion/index.html 
*http://heraldry.hobby.ru/eng/e.chita.html
*http://permanent.access.gpo.gov/lps3997/9703chit.htm

பகுப்பு:உருசியாவின் உட்பிரிவுகள்
கலினின்கிராத் மாகாணம்

கலினின்கிராட் என்பது ரஷ்யக் கூட்டமைப்பின் ஒரு ஒப்லாஸ்து ஆகும். இவ் ஒப்லாஸ்து ரஷ்யாவின் மேற்கு எல்லையில் உள்ள பால்ட்டிக் கடலோரத்தில் உள்ளது. 1991ல் சோவியத் ஒன்றியம் சிதைவுற்ற பின் இச் ஒப்லாஸ்து ரஷ்யாவுடன் நேரடியாக நிலம் வழி தொடர்பு இல்லாமல் உள்ளது. எனவே இவ் ஒப்லாஸ்து முற்றிலும் பிற நாடுகளால் சூழ்ந்துள்ள ரஷ்யாவைச் சேர்ந்த ஒரு புறநில ஆட்சிப் பகுதி. 

பகுப்பு:உருசியாவின் மாகாணங்கள்
கெமரோவோ மாகாணம்

**கெமரோவோ மாகாணம்** (*Kemerovo Oblast*, , *கெமரோவ்ஸ்கயா ஓபிலாஸ்த்*) என்பது உருசியாவின் நடுவண் அலகும், ஒரு உருசிய மாகாணமும் ஆகும். இது **குசுபாசு** (*Kuzbass*, , குஸ்பாஸ்) எனவும் அழைக்கப்படுகிறது. தென்மேற்கு சைபீரியாவில் அமைந்துள்ளது. 95,500 சதுரகிமீ பரப்பளவுள்ள இம்மாகாணத்தின் எல்லைகளாக, வடக்கே தோம்சுக் மாகாணம், கிழக்கே கிராசினயார்சுக் கிராய், அக்காசியா, தெற்கே அல்த்தாய் குடியரசு, மேற்கே நோவசிபீர்சுக் மாகாணம், அல்த்தாய் கிராய் ஆகியவை உள்ளன. இம்மாகாணத்தின் தலைநகர் கெமரோவோ. இதன் பெரிய நகரம் நோவோகுசுனெத்சுக் ஆகும். 2010 கணக்கெடுப்பின் படி, இங்குள்ள மக்கள்தொகை 2,763,135 ஆகும். இவர்களில் பெரும்பாலானோர் உருசியர்கள் ஆவர். உக்ரைனியர், தத்தார்களும் இங்கு வசிக்கின்றனர்.

## மக்கள்
இம்மாகாணத்தில் உள்ள மக்கள் தொகை 2,763,135 (2010) ஆகும். இவர்களில் உருசியர்கள் - 93.7%, தத்தார்கள் - 1.5%, உக்ரைனியர் - 0.8%, செருமனியர் - 0.9%, ஏனையோர் - 1.5%.

## சமயம்
2012 அதிகாரபூர்வ தரவுகளின் படி, 34.1% உருசிய மரபுவழித் திருச்சபையைப் பின்பற்றுகின்றனர். 7% பொதுக் கிறித்தவர்கள், 3% சிலாவிக், 1% பழமைவாதக் கிறித்தவர்கள், 1% முஸ்லிம்கள்.

## மேற்கோள்கள்

பகுப்பு:உருசியாவின் மாகாணங்கள்
கூர்சுக் மாகாணம்

**கூர்ஸ்க்** என்பது ரஷ்யக் கூட்டமைப்பின் ஒரு ஒப்லாஸ்து ஆகும். இவ் ஒப்லாஸ்து ரஷ்யாவின் மேற்கு எல்லையில் உள்ள ஒரு ஆட்சிப்பிரிவு. இது கடல்மட்டத்தில் இருந்து சராசரியாக  177 முதல் 225 மீ உயரத்தில் அமைந்த சமவெளியில் உள்ள ஒப்லாஸ்து.

## ஆறுகள்
கூர்ஸ்க் ஒப்லாஸ்ட்த்தில் 902 ஆறுகளும் ஓடைகளும் பாய்கின்றன. மொத்த நீளம் 8,000 கி.மீ. பாயும் பெரும் ஆறுகள்: செய்ம், பிசியொல், க்ஷென்

## ஏரிகள்

கூர்ஸ்க் ஒப்லாஸ்த்தில் 145 செயற்கையான ஏரிகள் உள்ளன. 550 சிறு நீர்நிலைகள் (குட்டைகள்) உள்ளன. 

பகுப்பு:உருசியாவின் மாகாணங்கள்
1895

**1895**  (**[[ரோம எண்ணுருக்கள்|MDCCCXCV]]**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு ஆண்டு ஆகும்.

## நிகழ்வுகள்
* மார்ச் 15 - கொலம்பியாவில் உள்நாட்டுப் போர் ஆரம்பமாயிற்று.
* மே 17 - சென்னையில் முதல் டிராம் சேவை துவக்கம்.
* மே 20 - அமெரிக்காவில் முதன் முதலில் சினிமா கட்டணம் வசூலிக்கப்பட்டது. அமெரிக்காவின் மன்ஹாட்டன் பகுதியி அமைந்துள்ள மேடிசன் ஸ்கொயர் கார்டனில் நடந்த குத்துச்சண்டை காட்சியே உலகின் முதல் சினிமாவாக ஒளிபரப்பப்பட்டது. (1895.மே.4 மோதியவர்கள் யங்கிரிபொ - சார்லஸ் பார்னெட்) 
* ஜூலை - கொழும்பில் மின்சார ஒளி வழங்கப்பட்டது.
* ஆகத்து 5 - மார்க்சிச வாதி பிரெட்ரிக் ஏங்கல்சு இறப்பு.
* ஆகத்து 19 - கொழும்பு தலைமைத் அஞ்சலகம் (GPO) திறக்கப்பட்டது.
* அக்டோபர் 1 - பிரெஞ்சுப் படைகள் மடகஸ்காரின் அண்டனனாரிவோ நகரைக் கைப்பற்றினர்.
* அக்டோபர் 8 - கொரியாவின் கடைசி அரசி "ஜோசியனின் மின்" ஜப்பானியர்களால் கொல்லப்பட்டு அவரது உடல் கையொங்பொக் அரண்மனையில் எரிக்கப்பட்டது. 
* நவம்பர் 8 - எதிர்மின் கதிர்களைச் சோதனையிடும் போது வில்ஹெம் ரொண்ட்ஜென் எக்ஸ் கதிர்களைக் கண்டுபிடித்தார். 
* நவம்பர் 27 - ஊர்ஃபா என்ற இடத்தில் 3,000 ஆர்மேனியர்கள் ஓட்டோமான் படைகளினால் உயிருடன் எரிக்கப்பட்டனர்.

## தேதி அறியப்படாதவை

## பிறப்புகள்
* டிசம்பர் 14 - போல் எல்யூவார், பிரெஞ்சுக் கவிஞர் (இ. 1952)
* நடராஜகுரு, கேரளத்து தத்துவவியலாளர் (இ. 1973)

## இறப்புகள்
* ஜனவரி 26 - கெய்லி, கணிதவியலர் (பி. 1821)
* ஆகத்து 5 - பிரெட்ரிக் ஏங்கல்ஸ், மாக்சியவாதி (பி. 1820)
* செப்டம்பர் 26 - லூயி பாஸ்டர், வேதியியல் அறிஞர் (பி. 1822)

## 1895 நாட்காட்டி

*
விண்டோசு என்டி

வின்டோசு புதிய தொழில் நுட்பம் (**Windows** **N**ew **T**echnology) எனப்பொருள்படும் **வின்டோஸ் என்டி** மைக்ரோசாப்டினால் 1993 ஜூலையில் ஆரம்பிக்கப்பட்டு உருவாக்க விண்டோஸ் எண்டி ஓர் விண்டோஸ் இயங்குதளக் குடும்பமாகும். விண்டோஸ் எண்டியே மைக்ரோசாப்டின் முதலாவதும் முழுமையானதும் ஆன 32 பிட் இயங்குதளமாகும். விண்டோஸ் 2000, விண்டோஸ் எக்ஸ்பி, விண்டோஸ் விஸ்டா, விண்டோஸ் சேவர் 2003, விண்டோஸ் சேவர் 2008 மற்றும் விண்டோஸ் ஹோம் சேவர் ஆகியவை விண்டோஸ் எண்டி குடும்பத்தைச் சார்ந்ததெனினும் அவை விண்டோஸ் எண்டி என சந்தைப்படுத்தப்படுவதில்லை.

## முக்கிய வசதிகள்
இவ்வியங்குதள உருவாக்கத்தின் முக்கிய இலக்குகளில் ஒன்றாக பல்வேறுபட்ட வன்பொருட்கள் (ஹாட்வெயார்) மற்றும் மென்பொருட்களை ஆதரிப்பதாகும். விண்டோஸ் எண்டி பதிப்புக்கள் இன்டெல், i386, ஆல்பா, பவர்பீசி போன்ற புரோசர்களை ஆதரிக்கின்றது.

விண்டோஸ் எண்டி 3.1 ஏ முதலாவது 32பிட் புரோசர்களை ஆதரிக்கும் ஓர் இயங்குதளமாகும். இதனுடன் இயங்கிய விண்டோஸ் 3.1 துண்டாமாக்கப்பட்ட முறையில் நினைவகங்கள் அணுகியது. 

என்டிஎப்எஸ் (NTFS) என்றழைக்கப்படும் பாதுகாப்பான கோப்புமுறையானது விண்டோஸ் எண்டிக்காக உருவாக்கப்பட்டது. விண்டோஸ் எண்டியானது டாஸ் இயங்குதளத்திலான 16 பிட் இலான கோப்புக்களை ஒழுங்கமைக்கும் முறையிலும் விண்டோஸ் 2000 இலிருந்தான பதிப்புக்கள் 32 பிட் இலான கோப்புக்களை ஒழுங்கமைக்கும் முறையிலும் சேமித்துக் கொள்ளும். குறிப்பு விண்டோஸ் எண்டி பதிப்புக்கள் FAT 16 இல் 4ஜிகாபைட் வரையிலான அளவை ஆதரிக்கும் எனினும் விண்டோஸ் 98 இதனை ஆதரிக்காது இவ்வாறான கட்டத்தில் விண்டோஸ் எண்டி ஐ எடுத்துவிட்டு விண்டோஸ் 98 போடுவதானாலால் முதலில் ஏதாவது ஒரு விண்டோஸ் எண்டி இயங்குதளமூடாக நிறுவலை ஆரம்பிப்பது போல் வந்துவிட்டு ஹாட்டிஸ்கில் உள்ள பாட்டிசனை அழித்தல் வேண்டும் இல்லாவிடின் விண்டோஸ் 98 நிறுவவியலாது. விண்டோஸ் எண்டி, 2000, எக்ஸ்பி ஆகியன பாட் கோப்புமுறையை ஆதரித்து முற்காப்பின்றி வேகமாக இயங்கினாலும் இவ்வசதியானது விண்டோஸ் விஸ்டாவில் இல்லை.

## வெளியீடுகள்

பகுப்பு:மைக்ரோசாப்ட்
தூலா மாகாணம்

**தூலா மாகாணம்** (*Tula Oblast*, , **தூல்ஸ்கயா ஓப்லஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிருவாக மையம் தூலா நகரமாகும். இம்மாகாணம் 25,700சதுரகிமீ பரப்பளவைக் கொண்டுள்ளது. மக்கள்தொகை 1,553,925 (2010)

இம்மாகாணம் 1937 செப்டம்பர் 26 இல் உருவாக்கப்பட்டது.

## புவியியல்

தூலா மாகாணம் உருசியாவின் மத்திய நடுவண் மாவட்டத்தில் உள்ளது. இதன் எல்லைகளாக மாசுக்கோ, ரியாசன், லீபெத்சுக், ஒரியோல், கலூகா ஆகிய மாகாணக்கள் உள்ளன. இங்கு 1,600 இற்கும் அதிகமான ஆறுகள் பாய்கின்றன.

இம்மாகாணத்தில் இரும்புத் தாது, களிமண், சுண்ணக்கல் போன்றவை அதிகம் காணப்படுகின்றன.

லியோ தால்சுத்தாயின் வீடும் அவரது காணியும் இம்மாகாணத்தில் தூலா நகருக்கருகில் அமைந்துள்ளன.

## மக்கள் வகைப்பாடு
இங்குள்ள மக்கள்தொகையில் (1,553,925), உருசியர்கள் - 95.3%, உக்ரைனியர் - 1%, ஆர்மீனியர்கள் - 0.6%, தத்தார்கள் - 0.5%, அசேரிகள் - 0.4%, ரோமா மக்கள் - 0.3%, பெலருசியர்கள் - 0.2%, செருமானியர்கள் - 0.2%, ஏனையோர் - 1.5% ஆவர்.

## சமயம்
2012 அதிகாரபூர்வத் தரவுகளின்படி, 62% உருசிய மரபுவழித் திருச்சபையினர், 2% பொதுக் கிறித்தவர்கள், 1% முஸ்லிம்கள் ஆவர். மேலும், 19% சமயசார்பற்றவர்கள், 13% இறைமறுப்பாளர்கள், 3% ஏனைய சமயப் பற்றாளர்கள்.

## மேற்கோள்கள்

## வெளி இணைப்புகள்

*Official website of the Museum-Estate of Leo Tolstoy "Yasnaya Polyana" 

பகுப்பு:உருசியாவின் மாகாணங்கள்
வரனியோசு மாகாணம்

**வரனியோசு மாகாணம்** (*Voronezh Oblast*, , **வரனியோஷ்கயா ஓப்லஸ்த்**) உருசியாவின் நடுவண் அலகும், ஒரு உருசிய மாகாணமும் ஆகும். இதன் நிருவாக மையம் வரனியோசு ஆகும். இம்மாகாணத்தின் மக்கள்தொகை 2,335,380 (2010).

இம்மாகாணம் 1934 சூன் 13 இல் அமைக்கப்படது. 1958 இல் இயற்பியலுக்கான நோபல் பரிசு பெற்ற பாவெல் செரன்கோவ் இம்மாகாணத்திலேயே பிறந்தார்..

## புவியியல்
வரனியோசு மாகாணம் உருசியாவின் ஐரோப்பியப் பகுதியின் மத்தியில் அமைந்துள்ளது. இதன் பரப்பளவு 52,400 கிமீ2

## மக்கள் வகைப்பாடு
மக்கள்தொகை: 2,335,380 (2010 கணக்கெடுப்பு)); இவர்களில் உருசியர்கள் - 95.5%, உக்ரைனியர் - 1.9%, ஆர்மீனியர்கள் - 0.5%, ரோமா மக்கள் - 0.2%, ஏனையோர் - 1.9% ஆவர்.

## சமயம்
2012 அதிகாரபூர்வத் தரவுகளின் படி, 62% உருசிய மரபுவழித் திருச்சபையைச் சேர்ந்தவர்கள். 3% பொதுக் கிறித்தவர்கள் ஆவர். 22% சமயசார்பில்லாதவர்கள், 6% இறைமறுப்புக் கொள்கையுடையோர். 7% ஏனைய சமயங்கள்

## மேற்கோள்கள்

## வெளி இணைப்புகள்
*Central Eurasian Information Resource: Images of Voronezh Oblast - University of Washington Digital Collections

பகுப்பு:உருசியாவின் மாகாணங்கள்
சியார்சியா

**சியார்சியா** அல்லது **ஜார்ஜியா** (*Georgia*, საქართველო, *சக்கார்ட்வெலோ*) என்பது கருங்கடலின் கிழக்குக் கரையில் அமைந்துள்ள யூரேசிய நாடாகும். இதன் எல்லைகளில் வடக்கே ரஷ்யா, தெற்கே துருக்கி மற்றும் ஆர்மேனியா, கிழக்கே அசர்பைஜான் ஆகிய நாடுகள் உள்ளன. இது கிழக்கு ஐரோப்பா மற்றும் மேற்கு ஆசியா ஆகிய கண்டங்களை இணைக்கும் நாடாக உள்ளது. அதனால் இது ஆசியா, ஐரோப்பா ஆகிய இரு கண்டங்களுக்கும் உரியது எனச் சொல்லப்படுகிறது.. இது ஒரு முன்னாள் சோவியத் குடியரசாகும்.

## பிரிவுகள், உட்குடியரசுகள்
thumb|300px|left|ஜார்ஜியா குடியரசு
ஜோர்ஜியா 9 பிரதேசங்களாகவும், 2 தன்னாட்சிக் குடியரசுகளாகவும், மற்றும் ஒர் தன்னாட்சி நகரமாகவும் (திபிலீசி) பிரிக்கப்பட்டுள்ளது.

### தன்னாட்சி குடியரசுகள்
* அப்காசியா
* அஜாரியா

### நகரம்
* திபிலீசி (தலைநகரம்)

#### முக்கிய நகரங்கள்

* திபிலீசி 1,066,100 (பரப்பளவு 1,270,800)
* குத்தாயிசி 183,300
* பட்டூமி 116,900

## மேற்கோள்களும் குறிப்புகளும்

## வெளி இணைப்புகள்
* ஜோர்ஜியா அரசு இணையதளம் 
* சுற்றுலாத்துறை 
* சிஐஏ தரவுகள் 


பகுப்பு:ஐக்கிய நாடுகள் சபையின் உறுப்பு நாடுகள்
படைப்பகுதித் தலைவர்

**படைப்பகுதித் தலைவர்** என்பது ஒரு இராணுவப் படிநிலையாகும். பிரித்தானிய இராணுவத்திலும் முன்னாள் பிரித்தானிய குடியேற்ற நாடுகளிலும் இது பயன்படுத்தப்படுகிறது. ஜெனரல் தரத்தில் இதுவே மிகவும் குறைந்த படிநிலை எனலாம். ஒரு பிரிகேட் இராணுவத்துக்கு தலைமை தாங்குபவர் என்ற அர்த்தத்தை படைப்பகுதித் தலைவர் என்பது குறிக்கிறது.

## மேற்கோள்கள்

பகுப்பு:படைத்துறை பதவிகள்
லெனின்கிராத் மாகாணம்

**லெனின்கிராடு** ஒப்லாஸ்து ரஷ்யாவில் உள்ள ஆட்சிப்பிரிவுகளில் ஒன்று. இது ரஷ்யாவின் வடமேற்கே உள்ள ஓர் ஒப்லாச்து. இவ் ஒப்லாஸ்து ஆகஸ்டு 1 1927ல் நிறுவப்பட்டாலும் 1945 வரையிலும் எல்லைகள் உறுதி செய்யப்பெறாமல் இருந்தது. இது முன்னர் சென் பீட்டர்ஸ்பேர்க் எனப் பெயர் பெற்றிருந்தது 

இந்த ஒப்லாஸ்து 84,500&nbsp;சதுர கி.மீ பரப்பளவு கொண்டது. இங்கு உள்ள மக்கள்தொகை 1,669,205 (2002 ரஷ்ய கணக்கெடுப்பின்படி). 

## மேற்கோள்கள்


பகுப்பு:உருசியாவின் மாகாணங்கள்
வானியல் அலகு

**வானியல் அலகு** (*astronomical unit*, **AU** அல்லது **ua**) என்பது ஒரு நீள அலகு. இது அண்ணளவாக பூமியில் இருந்து சூரியன் வரையான தூரத்திற்குச் சமமாகும். வானியல் அலகின் தற்போது ஏற்றுக்கொள்ளப்பட்ட நீளம் 149&#160;597&#160;870&#160;691 ± 30 மீட்டர்கள் (150 மில்லியன் கிலோமீட்டர்கள் அல்லது 93 மில்லியன் மைல்கள்) ஆகும்.

1976 இல் பன்னாட்டு வானியல் கழகம் வானியல் அலகுக்கான புதிய வரவைத் தந்தது. இதன் படி, 365.2568983 நாட்கள் சுற்றுக்காலம் கொண்டதும், சூரியனின் வட்டப் பாதையில் சுழலும் புறக்கணிக்கத்தக்க திணிவு கொண்டதுமான துணிக்கை ஒன்றிலிருந்து சூரியனின் நடுப் புள்ளி வரையுமான தூரம் ஒரு **வானியல் அலகு** என வரையறுக்கப்பட்டது. இந்த வரைவு பூமிக்கும் சூரியனுக்கும் இடையிலான சராசரித் தூரத்தை விட சிறிது குறைவானதாகும்.

## எடுத்துக்காட்டுகள்

* பூமி, சூரியனில் இருந்து 1.00 ± 0.02 AU தூரத்தில் உள்ளது.
* சந்திரன் பூமியில் இருந்து 0.0026 ± 0.0001 AU தூரத்தில் உள்ளது.
* செவ்வாய் சூரியனில் இருந்து 1.52 ± 0.14 AU தூரத்தில் உள்ளது.
* வியாழன் சூரியனில் இருந்து 5.20 ± 0.05 AU தூரத்தில் உள்ளது.
* புளூட்டோ சூரியனில் இருந்து 39.5 ± 9.8 AU தூரத்தில் உள்ளது.

தூரங்கள் இங்கு *சராசரித் தூரங்கள்* ஆகும்.

சில மாற்றீடுகள்:
* 1 AU = 149 597 870.691 ± 0.030 கி.மீ.
* 1 Au ≈ 92 955 807 மைல்கள்
* 1 Au ≈ 8.317 ஒளி நிமிடங்கள்
* 1 Au ≈ 499 ஒளி-செக்கன்கள்
* 1 ஒளி-செக்கன் ≈ 0.002 AU
* 1 கிகாமீட்டர் ≈ 0.007 AU
* 1 ஒளி-நிமிடம் ≈ 0.120 AU
* 1 டெராமீட்டர் ≈ 6.685 AU
* 1 ஒளி-மணி ≈ 7.214 AU
* 1 ஒளி-நாள் ≈ 173.263 AU
* 1 ஒளி-வாரம் ≈ 1212.84 AU
* 1 ஒளி-மாதம் ≈ 5197.9 AU
* 1 ஒளியாண்டு ≈ 63,241 AU
* 1 பார்செக் ≈ 206,265 AU
* 1 microparsec ≈ 0.206 AU
* 1 milliparsec ≈ 206.265 AU

## உசாத்துணைகள்
* Astrodynamic Constants and Parameters

## வெளி இணைப்புகள்
* *[http://www.sil.si.edu/exhibitions/chasing-venus/intro.htm Chasing Venus, Observing the Transits of Venus]* Smithsonian Institution Libraries
* Units outside the SI *(at the [[NIST]] web site)*
* Recommendations concerning Units  *(at the [[International Astronomical Union|IAU]] web site)*
* Solar Mass Loss, the Astronomical Unit, and the Scale of the Solar System *(a discussion of the relation between the AU and other quantities)*

பகுப்பு:வானியல் அலகுகள்
1444

**1444** (**[[ரோம எண்ணுருக்கள்|MCDXLIV]]**) பழைய ஜூலியன் நாட்காட்டியில் ஒரு புதன்கிழமையில் ஆரம்பமான ஒரூ நெட்டாண்டு ஆகும்.

## நிகழ்வுகள்
* ஏப்ரல் 16 - இங்கிலாந்துக்கும் பிரான்சுக்கும் இடையில் ஐந்து ஆண்டுகள் போர் நிறுத்த ஒப்பந்தம் கைச்சாத்திடப்பட்டது.
* நவம்பர் 10 - ஹங்கேரி, போலந்து ஆகியவற்றின் அரசன் மூன்றாம் விளாடிஸ்லாஸ் பல்கேரியாவின் *வர்னா* என்ற இடத்தில் துருக்கியர்களுடன் இடம்பெற்ற சமரில் தோற்கடிக்கப்பட்டு கொலை செய்யப்பட்டான்.

## நாள் அறியப்படாதவை
* எகிப்தியப் படைகள் கிரேக்கத்தின் ரோட்ஸ் தீவுகளைக் கைப்பற்ற முடியவில்லை.
* போர்த்துக்கீச நாடுகாண் பயணிகள் செனெகல் மற்றும் காம்பியாக் கரைகளை அடைந்தனர்.
* லண்டனில் சென் போல்ஸ் தேவாலயம் தீப் பிடித்தது.

## பிறப்புகள்
* சூன் 14 - நீலகண்ட சோமயாஜி, கேரளப் பயில்முறை வழிவந்த இந்தியக் கணிதவியலாளர், வானியலாளர். (இ. 1544)

## இறப்புகள்

## 1444 நாற்காட்டி

## மேற்கோள்கள்

*
சம்பாதி

**சம்பாதி** (வடமொழி:सम्पाति, sampāti) இந்து இதிகாசங்களில் ஒன்றான இராமாயணத்தில் இடம்பெறும் கழுகு வடிவிலான ஒரு பாத்திரம் ஆகும். இவன் கருடனின் தம்பியான அருணனின் மகன், ஜடாயுவின் அண்ணன்.

சம்பாதியும் ஜடாயுவும், சிறு வயதில் தாம் பெற்ற அபார சக்தியை அநுபவித்துக் கொண்டு ஒரு நாள் ஆகாயத்தில் போட்டி போட்டுக் கொண்டு உயரக் கிளம்பினார்கள். சூரியனை நெருங்க நெருங்க வெப்பம் அதிகரித்து ஜடாயுவைக் கொளுத்தி விடும் போல் இருந்தது. சம்பாதி தன் சிறகுகளை விரித்து ஜடாயுவைக் காப்பற்றினான். ஆனால் சம்பாதியின் சிறகு எரிந்து போயிற்று. சம்பாதி பறக்க முடியாமல் கீழே மலை மேல் விழுந்தான். அன்றிலிருந்து அவன் பறக்க முடியாமல் துன்பப்பட்டுக் கொண்டிருந்தான்.

இராவணனால் கடத்தப்பட்ட சீதையைத் தேடிச் சென்ற வானரர் படைகள் சம்பாதியைக் கண்டு அவனது தம்பி ஜடாயு இராவணனால் கொல்லப்பட்டது பற்றிக் கூறுகின்றனர். கவலையடைந்த சம்பாதி, இலங்கையில் சீதை சிறையிருப்பதைத் தான் இங்கிருந்தே பார்ப்பதாகக் கூறித் தான் காணும் காட்சியையும் விவரமாகச் சொன்னான். "ராம காரியத்தில் நீ உதவுவாய். அப்படி உதவியபோது உன் சிறகுகள் மறுபடி முளைக்கும்" என்று முன்னர் அவன் பெற்ற வரம் அப்போது பலிக்கலாயிற்று. பேச்சு நடக்கும் போதே இளஞ்சிறகுகள் முளைக்க ஆரம்பித்தன. சம்பாதிக்கு ஏற்பட்ட துன்பமும் நீங்கியது. சிறகுகளைப் பெற்ற சம்பாதி, ஜடாயுவுக்குக் கடலில் கிரியைகள் செய்து திருப்தி அடைந்தான்.

## மேற்கோள்கள்

 
## உசாத்துணை
* சக்கரவர்த்தி ராஜகோபாலாச்சாரியின், *[[ராமாயணம்]]*, வானதி பதிப்பகம், சென்னை.

பகுப்பு:இராமாயணக் கதைமாந்தர்கள்

பகுப்பு:இந்து புராணகால உயிரினங்கள்